Іншая справа, што ў вялікіх гарадах у тэлеспажыўцоў ёсць больш магчымасцяў не спрычыняцца да чарговага “аўгусцейшага” дзейства, пераключыўшы “тэлік” на іншы, далёка не айчынны канал. А вось у глыбінцы, дзе пра існаванне спадарожнікавага ці нават кабельнага тэлебачання ведаюць далёка не ўсе, такой магчымасці няма. Ці амаль няма. І электарат упэўнены, што галоўнай падзеяй тыдня было тое самае “лёсавырашальнае” пасяджэнне ўраду з удзелам Самога.